Banka Kombëtare e Serbisë

Banka Kombëtare e Serbisë (serbisht: Народна банка Србије) është banka qendrore e Serbisë. Themeluar më 1884, përgjegjësitë e bankës janë: politika monetare, emetuesi i vetëm i kartëmonedhave dhe monedhave serbe, mbrojtja e stabilitetit të çmimeve dhe promovimi i stabilitetit të sistemit financiar brenda Serbisë. Organet e NBS janë Bordi Ekzekutiv, Guvernatori dhe Këshilli i Guvernatorit. Guvernatorja aktuale e bankës është Jorgovanka Tabaković. Historia Banka u themelua fillimisht më 2 korrik 1884 si Banka Kombëtare e Privilegjuar e Mbretërisë së Serbisë. U modelua sipas Bankës Kombëtare të Belgjikës, e konsideruar në atë kohë të ishte në pararojë të institucioneve moderne bankare. Guvernator i parë i bankës ishte Aleksa Spasić. Pas Luftës së Parë Botërore, banka pësoi disa ndryshime ndërsa vendi u zgjerua dhe përfundimisht u bë Jugosllavi, ndërsa banka u riemërua Banka Kombëtare e Jugosllavisë. Nuk ishte deri në vitin 2006 që mbetja e fundit e Jugosllavisë u zhduk dhe banka u kthye në monedhën serbe, dhe emrin e saj origjinal, Banka Kombëtare e Serbisë. Guvernatorët Më poshtë është lista e guvernatorëve të Bankës Kombëtare të Serbisë që nga ri-themelimi i saj në 2003. Mlađan Dinkić (4 shkurt 2003 - 22 korrik 2003) Kori Udovički (23 korrik 2003 - 25 shkurt 2004) Radovan Jelašić (25 shkurt 2004 - 28 korrik 2010) Dejan Šoškić (28 korrik 2010 - 6 gusht 2012) Jorgovanka Tabaković (6 gusht 2012 - prezent) Shiko edhe Dinari serb Referime Lidhje të jashtme Faqja zyrtare në internet